title: Vykonávacie nariadenie Komisie (EÚ) 2022/1194 z 11. júla 2022, ktorým sa stanovujú opatrenia na eradikáciu a zabránenie šíreniu baktérie Clavibacter sepedonicus (Spieckermann & Kotthoff 1914) Nouioui et al. 2018

text:
                  12.7.2022

                  SK

                  Úradný vestník Európskej únie

                  L 185/47

         VYKONÁVACIE NARIADENIE KOMISIE (EÚ) 2022/1194
         z 11. júla 2022,
         ktorým sa stanovujú opatrenia na eradikáciu a zabránenie šíreniu baktérie Clavibacter sepedonicus (Spieckermann & Kotthoff 1914) Nouioui et al. 2018
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (1), a najmä na jeho článok 28 ods. 1 písm. a) až h),
         keďže:

                     (1)

                     Nariadenie (EÚ) 2016/2031 poskytuje základ pre právne predpisy Únie týkajúce sa ochranných opatrení proti škodcom rastlín. Keďže sa uvedeným nariadením stanovuje nový súbor pravidiel, s účinnosťou od 1. januára 2022 sa ním zrušuje niekoľko aktov, ktoré boli založené na predchádzajúcich pravidlách v danom sektore.

                     (2)

                     Jedným z týchto zrušených aktov je smernica Rady 93/85/EHS (2), v ktorej sa stanovujú opatrenia proti škodcovi Clavibacter michiganensis (Smith) Davis et al. ssp. sepedonicus (Spieckermann & Kotthoff 1914) neskôr premenovanému na Clavibacter sepedonicus (Spieckermann & Kotthoff 1914) Nouioui et al. 2018 (ďalej len „špecifikovaný škodca“), patogén krúžkovitosti zemiaka.

                     (3)

                     Okrem toho od prijatia uvedenej smernice došlo k novému vedeckému vývoju, pokiaľ ide o biológiu a distribúciu špecifikovaného škodcu, pričom boli vyvinuté nové testovacie metódy na jeho detekciu a identifikáciu, ako aj metódy na jeho eradikáciu a zabránenie jeho šíreniu.

                     (4)

                     Preto je vhodné prijať nové opatrenia pre rastliny druhu Solanum tuberosum L. okrem semien (ďalej len „špecifikované rastliny“) s cieľom eradikovať špecifikovaného škodcu v prípade, že sa zistí jeho prítomnosť na území Únie, a zabrániť jeho šíreniu. Určité opatrenia uvedené v smernici 93/85/EHS, najmä tie, ktoré sa týkajú eradikácie a zabráneniu šírenia špecifikovaného škodcu, sú však stále vhodné, a preto by sa mali stanoviť.

                     (5)

                     Príslušné orgány členských štátov by mali vykonávať každoročné prieskumy na zistenie výskytu špecifikovaného škodcu na špecifikovaných rastlinách na svojom území s cieľom zabezpečiť najúčinnejšie a včasné zistenie daného škodcu. Pravidlá týkajúce sa každoročných prieskumov by sa mali prispôsobiť zamýšľanému použitiu špecifikovaných rastlín, aby sa zabezpečilo, že vizuálne prehliadky, odber vzoriek a testovanie sa uskutočnia v najvhodnejšom čase a za najvhodnejších podmienok pre každú rastlinu a jej použitie.

                     (6)

                     V prípade podozrenia na výskyt špecifikovaného škodcu by mal príslušný orgán dotknutého členského štátu vykonať testovanie v súlade s medzinárodnými normami s cieľom potvrdiť alebo vyvrátiť tento výskyt.

                     (7)

                     Ak sa výskyt špecifikovaného škodcu potvrdí, príslušný orgán dotknutého členského štátu by mal bezodkladne prijať vhodné opatrenia na jeho eradikáciu a zabránenie jeho ďalšiemu šíreniu. Prvým z týchto opatrení by malo byť zriadenie vymedzenej oblasti.

                     (8)

                     Mali by sa stanoviť aj ďalšie opatrenia na eradikáciu. Špecifikované rastliny označené za infikované špecifikovaným škodcom by sa nemali vysádzať na území Únie a príslušný orgán dotknutého členského štátu by mal zabezpečiť, aby sa napadnuté špecifikované rastliny zničili alebo inak zlikvidovali, a to za podmienok, ktoré zabránia šíreniu špecifikovaného škodcu. Mali by sa stanoviť osobitné opatrenia, pokiaľ ide o testovanie, odber vzoriek a opatrenia na mieste, aby sa zabezpečilo, že neexistuje identifikovateľné riziko šírenia špecifikovaného škodcu.

                     (9)

                     S cieľom zabezpečiť najúčinnejšiu ochranu územia Únie pred špecifikovaným škodcom je vhodné označiť určité oblasti v Únii ako „vysoko infikované oblasti“. Tieto oblasti by sa mali vymedziť ako oblasti, v ktorých počet miest prieniku škodcu identifikovaných počas ročných prieskumov v priebehu nepretržitého obdobia viac ako desiatich rokov nasvedčuje tomu, že špecifikovaný škodca je prítomný na viacerých miestach, a v prípade ktorých nemožno vylúčiť, že sa tento škodca vyskytuje aj vo výrobných prevádzkach, ktoré nie sú pod úradným dohľadom. Preto by premiestňovanie špecifikovaných rastlín z uvedených oblastí a do zvyšných častí Únie a na jej území malo podliehať určitým podmienkam a malo by byť sprevádzané rastlinným pasom.

                     (10)

                     Členské štáty by mali každých päť rokov predkladať Komisii a ostatným členským štátom správy o vývoji svojich príslušných vysoko infikovaných oblastí s cieľom zabezpečiť prehľad o vykonávaní daných opatrení v Únii a v prípade potreby tieto opatrenia preskúmať a prispôsobiť.

                     (11)

                     Je vhodné stanoviť výnimku z povinnosti oznámiť výskyt špecifikovaného škodcu v sieti EUROPHYT podľa článku 32 vykonávacieho nariadenia (EÚ) 2019/1715 (3), ak sa špecifikovaný škodca nachádza vo vysoko infikovanej oblasti, keďže by to v dôsledku neustálych prienikov na viacerých miestach malo malú pridanú hodnotu.

                     (12)

                     Toto nariadenie by malo nadobudnúť účinnosť tretím dňom po jeho uverejnení v Úradnom vestníku Európskej únie, aby sa zabezpečilo, že sa začne uplatňovať čo najskôr po zrušení smernice 93/85/EHS.

                     (13)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Predmet úpravy
            Týmto nariadením sa stanovujú opatrenia na účely eradikácie baktérie Clavibacter sepedonicus (Spieckermann & Kotthoff 1914) Nouioui et al. 2018 spôsobujúcej krúžkovitosť zemiaka a zabránenia jej šírenia na území Únie.

            Článok 2
            Vymedzenie pojmov
            Na účely tohto nariadenia sa uplatňuje toto vymedzenie pojmov:

                        1.

                        „špecifikovaný škodca“ je baktéria druhu Clavibacter sepedonicus (Spieckermann & Kotthoff 1914) Nouioui et al. 2018;

                        2.

                        „špecifikované rastliny“ sú rastliny druhu Solanum tuberosum L., okrem semien;

                        3.

                        „špecifikované rastliny zo samovýsadby“ sú špecifikované rastliny, ktoré sa vyskytujú na miestach výroby bez toho, aby boli vysadené;

                        4.

                        „hľuzy určené na výsadbu na mieste ich výroby“ sú hľuzy vyprodukované na určitom mieste výroby, ktoré majú trvalo zostať na danom mieste a nie sú určené na certifikáciu;

                        5.

                        „vysoko infikovaná oblasť“ je oblasť v Únii, v ktorej počet miest prieniku škodcu identifikovaných počas ročných prieskumov v priebehu nepretržitého obdobia viac ako desiatich rokov nasvedčuje tomu, že špecifikovaný škodca je prítomný na viacerých miestach, a v prípade ktorej nemožno vylúčiť, že sa tento škodca vyskytuje aj vo výrobných prevádzkach, ktoré nie sú pod úradným dohľadom.

            Článok 3
            Ročné prieskumy

               1.   Príslušné orgány vykonávajú každoročné prieskumy výskytu špecifikovaného škodcu na špecifikovaných rastlinách na svojom území v súlade s týmito požiadavkami:

                           a)

                           pokiaľ ide o hľuzy iné ako hľuzy na výsadbu, prieskumy zahŕňajú:

                                       i)

                                       odber vzoriek z dávok hľúz v sklade alebo z pestovanej plodiny, a to čo najneskôr medzi vysušením vňate a zberom úrody;

                                       ii)

                                       vizuálnu prehliadku pestovanej plodiny, ak je možné vizuálne identifikovať symptómy prítomnosti špecifikovaného škodcu, a vizuálnu prehliadku rozrezaných hľúz v prípadoch, keď je táto prehliadka vhodná na detekciu symptómov prítomnosti špecifikovaného škodcu;

                           b)

                           pokiaľ ide o hľuzy na výsadbu, okrem hľúz určených na výsadbu na mieste ich výroby, prieskumy systematicky zahŕňajú vizuálnu prehliadku pestovaných plodín a dávok v sklade, odber vzoriek v sklade alebo odber vzoriek z pestovaných plodín čo najneskôr medzi vysušením vňate a zberom úrody;

                           c)

                           pokiaľ ide o hľuzy určené na výsadbu v mieste ich výroby, prieskumy sa vykonávajú na základe zisteného rizika, pokiaľ ide o výskyt špecifikovaného škodcu, a zahŕňajú:

                                       i)

                                       odber vzoriek z dávok hľúz v sklade alebo z pestovanej plodiny, a to čo najneskôr medzi vysušením vňate a zberom úrody;

                                       ii)

                                       vizuálnu prehliadku pestovanej plodiny, ak je možné vizuálne identifikovať symptómy prítomnosti špecifikovaného škodcu, a vizuálnu prehliadku rozrezaných hľúz v prípadoch, keď je táto prehliadka vhodná na detekciu symptómov prítomnosti špecifikovaného škodcu;

                           d)

                           pokiaľ ide o špecifikované rastliny iné ako hľuzy, prieskumy a odber vzoriek rastlín sa vykonávajú v súlade s vhodnými metódami na identifikáciu špecifikovaného škodcu na daných rastlinách.

               2.   Počet, pôvod a načasovanie odberu vzoriek sa zakladá na spoľahlivých vedeckých a štatistických zásadách a biológii špecifikovaného škodcu, pričom sa zohľadňujú konkrétne systémy produkcie zemiakov v dotknutých členských štátoch.

               3.   Členské štáty oznámia Komisii a ostatným členským štátom do 30. apríla každého roku výsledky ročných prieskumov vykonaných v predchádzajúcom kalendárnom roku. Výsledky týchto prieskumov musia oznámiť v súlade so vzorom stanoveným v prílohe II.

            Článok 4
            Opatrenia v prípade podozrenia na výskyt špecifikovaného škodcu

               1.   Príslušný orgán zabezpečí, aby vzorky odobraté na účely ročných prieskumov boli podrobené detekčným testom uvedeným v bode 2.1 prílohy I.

               2.   Kým nebudú k dispozícii výsledky detekčných testov, príslušný orgán:

                           a)

                           zakáže premiestňovanie špecifikovaných rastlín zo všetkých plodín, dávok alebo zásielok, z ktorých boli odobraté vzorky, s výnimkou špecifikovaných rastlín pod jeho kontrolou, v prípade ktorých sa zistilo, že neexistuje žiadne identifikovateľné riziko šírenia špecifikovaného škodcu;

                           b)

                           vysleduje pôvod podozrenia na výskyt škodcu;

                           c)

                           vykoná úradnú kontrolu premiestňovania akýchkoľvek špecifikovaných rastlín okrem tých, ktoré sú uvedené v písmene a), vyprodukovaných na mieste výroby, z ktorého boli odobraté vzorky uvedené v písmene a).

               3.   Kým nebudú k dispozícii výsledky detekčných testov, príslušný orgán zabezpečí, aby sa ponechali a primerane zachovali všetky tieto prvky:

                           a)

                           všetky zostávajúce hľuzy, z ktorých sa odobrali vzorky, a ak je to možné, všetky zostávajúce rastliny, z ktorých sa odobrali vzorky;

                           b)

                           zostávajúce výťažky zo špecifikovaných rastlín, extrakty DNA a ďalší materiál pripravený na test;

                           c)

                           v prípade potreby čistú kultúru;

                           d)

                           celú príslušnú dokumentáciu.

               4.   Ak sa potvrdí podozrenie na výskyt špecifikovaného škodcu v súlade s bodom 1.1 prílohy I, príslušný orgán zabezpečí, aby sa na vzorkách odobratých na účely prieskumov s cieľom potvrdiť alebo vyvrátiť prítomnosť špecifikovaného škodcu vykonali testy uvedené v prílohe I.

            Článok 5
            Opatrenia v prípade potvrdenia výskytu špecifikovaného škodcu

               1.   Ak sa potvrdí výskyt špecifikovaného škodcu v súlade s bodom 1.2 alebo 1.3 prílohy I, uplatňujú sa odseky 2 až 9.

               2.   Príslušný orgán bezodkladne zriadi vymedzenú oblasť, pričom na určenie možného rozšírenia špecifikovaného škodcu zohľadní prvky uvedené v bode 1 prílohy III.

               3.   Vymedzená oblasť obsahuje zamorenú zónu a v prípade potreby riešenia rastlinolekárskeho rizika nárazníkovú zónu okolo zamorenej zóny.

               4.   Zamorená zóna musí zahŕňať všetky tieto prvky:

                           a)

                           špecifikované rastliny, zásielky a/alebo dávky, vozidlá, plavidlá, sklady alebo ich jednotky, z ktorých bola odobratá vzorka z infikovanej špecifikovanej rastliny, akékoľvek iné predmety vrátane obalového materiálu a strojového zariadenia používaného na produkciu, prepravu alebo skladovanie daných špecifikovaných rastlín a prípadne miesto(-a) výroby alebo výrobnú(-é) prevádzku(-y), kde sa dané špecifikované rastliny pestovali alebo zbierali;

                           b)

                           všetky druhy prvkov uvedených v písmene a), v prípade ktorých sa pri zohľadnení prvkov uvedených v bode 2 prílohy III označila infekcia špecifikovaným škodcom ako pravdepodobná, a to prostredníctvom kontaktov pred zberom úrody alebo po ňom alebo prostredníctvom simultánnych výrobných krokov s infikovanými špecifikovanými rastlinami.

               5.   Príslušný orgán označí:

                           a)

                           prvky uvedené v odseku 4 písm. a) ako infikované;

                           b)

                           prvky uvedené v odseku 4 písm. b) ako pravdepodobne infikované.

               6.   Hľuzy pochádzajúce z vymedzenej oblasti sa nesmú premiestňovať z danej vymedzenej oblasti, pokiaľ sa na základe testov uvedených v prílohe I nepreukáže, že sú bez výskytu špecifikovaného škodcu.

               7.   Odchylne od článku 32 vykonávacieho nariadenia (EÚ) 2019/1715 sa od členských štátov nevyžaduje, aby predložili oznámenie o prieniku škodcu v sieti EUROPHYT, ak sa špecifikovaný škodca nachádza vo vysoko infikovanej oblasti uvedenej v prílohe IV.

               8.   Ak členský štát predložil oznámenie o prieniku škodcu v sieti EUROPHYT, susedné členské štáty, ktoré sú uvedené v oznámení, určia rozsah pravdepodobnej infekcie a stanovia vymedzenú oblasť v súlade s odsekmi 2, 3 a 4.

               9.   Príslušný orgán zabezpečí, aby sa ponechali a riadne zachovali všetky tieto prvky:

                           a)

                           materiál špecifikovaný v článku 4 ods. 3 aspoň do ukončenia všetkých testov;

                           b)

                           materiál súvisiaci s druhým detekčným testom a prípadne s identifikačnými testami až do ukončenia všetkých testov;

                           c)

                           v prípade potreby čistú kultúru špecifikovaného škodcu, a to aspoň jeden mesiac po realizácii postupu oznámenia podľa odseku 7.

            Článok 6
            Opatrenia na eradikáciu špecifikovaného škodcu

               1.   Špecifikované rastliny označené za infikované špecifikovaným škodcom podľa článku 5 ods. 5 písm. a) sa nesmú vysádzať. Príslušný orgán zabezpečí, aby sa infikované špecifikované rastliny zničili alebo inak zneškodnili iným spôsobom v súlade s bodom 1 prílohy V za predpokladu, že sa zistí, že neexistuje žiadne identifikovateľné riziko šírenia špecifikovaného škodcu.
               Ak boli špecifikované rastliny vysadené pred tým, ako boli označené za infikované, rastlinný materiál sa okamžite zničí alebo zlikviduje v súlade s bodom 1 prílohy V. Výrobná(-é) prevádzka(-y), kde boli napadnuté špecifikované rastliny vysadené, sa označí(-ia) ako infikovaná(-é).

               2.   Špecifikované rastliny označené za pravdepodobne nakazené podľa článku 5 ods. 5 písm. b) sa nesmú vysádzať a bez toho, aby bol dotknutý výsledok testov uvedených v článku 7 v prípade klonovo príbuzných zásob, sa pod úradným dohľadom vhodným spôsobom využijú alebo zneškodnia, ako sa uvádza v bode 2 prílohy V, a to takým spôsobom, že sa zaistí, že neexistuje žiadne identifikovateľné riziko šírenia špecifikovaného škodcu.
               Ak boli špecifikované rastliny vysadené pred tým, ako boli označené ako pravdepodobne infikované, vysadený materiál sa okamžite zničí alebo vhodne využije, či zneškodní tak, ako sa uvádza v bode 2 prílohy V. Výrobná(-é) prevádzka(-y), kde boli pravdepodobne infikované špecifikované rastliny vysadené, sa označí(-ia) ako pravdepodobne infikovaná(-é).

               3.   Akékoľvek strojové zariadenie, vozidlo, plavidlo, akýkoľvek sklad alebo jeho jednotky a akékoľvek iné predmety vrátane obalového materiálu označené ako infikované alebo pravdepodobne infikované podľa článku 5 ods. 5, sa buď zničia, alebo vyčistia a vydezinfikujú metódami uvedenými v bode 3 prílohy V.

               4.   Okrem opatrení stanovených v odsekoch 1, 2 a 3 sa vo vymedzených oblastiach uplatňujú opatrenia špecifikované v bode 4 prílohy V.

            Článok 7
            Špecifické opatrenia na testovanie hľúz na výsadbu

               1.   Ak bol výskyt špecifikovaného škodcu potvrdený vo výrobnej prevádzke produkujúcej hľuzy na výsadbu, príslušný orgán zabezpečí, aby sa testy uvedené v prílohe I vykonali na klonovo príbuzných líniách infikovaných dávok hľúz, alebo, ak sa stanoví absencia klonovo príbuzných línií, na hľuzách alebo dávkach hľúz, ktoré boli v priamom alebo nepriamom kontakte s infikovanými dávkami hľúz.

               2.   Ak bol výskyt špecifikovaného škodcu potvrdený vo výrobných prevádzkach produkujúcich hľuzy na výsadbu v certifikačnom systéme, testy uvedené v prílohe I sa vykonajú buď na každej rastline počiatočného klonového výberu, alebo na reprezentatívnych vzorkách základného sadiva zemiakov.

            Článok 8
            Dočasné opatrenia týkajúce sa premiestňovania hľúz špecifikovaných rastlín pochádzajúcich z vysoko infikovanej oblasti

               1.   Hľuzy špecifikovaných rastlín okrem rastlín určených na výsadbu, ktoré pochádzajú z vysoko infikovanej oblasti uvedenej v prílohe IV, sa môžu premiestňovať z uvedenej oblasti do iných oblastí na území Únie, len ak spĺňajú tieto dve podmienky:

                           a)

                           sú sprevádzané rastlinným pasom;

                           b)

                           pochádzajú z miesta výroby, ktoré je registrované príslušnými orgánmi a ktoré je pod ich dohľadom a úradne uznané za miesto bez výskytu špecifikovaného škodcu; alebo na základe odberu vzoriek a testovania vykonaného v súlade s prílohou I sa zistilo, že sú bez výskytu špecifikovaného škodcu.

               2.   Každých päť rokov členské štáty predkladajú Komisii a ostatným členským štátom správy o vývoji svojich príslušných vysoko infikovaných oblastí.

            Článok 9
            Nadobudnutie účinnosti
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. júla 2022

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 317, 23.11.2016, s. 4.

            (2)  Smernica Rady 93/85/EHS zo 4. októbra 1993 na kontrolu baktériovej krúžkovitosti zemiaka (Ú. v. ES L 259, 18.10.1993, s. 1).

            (3)  Vykonávacie nariadenie Komisie (EÚ) 2019/1715 z 30. septembra 2019, ktorým sa stanovujú pravidlá fungovania systému riadenia informácií pre úradné kontroly a jeho zložiek („nariadenie o IMSOC“) (Ú. v. EÚ L 261, 14.10.2019, s. 37).

            PRÍLOHA I

               Schéma testov, ktoré sa majú vykonávať podľa článkov 3, 4, 5, 7 a 8

            1.   VŠEOBECNÉ ZÁSADY TÝKAJÚCE SA VÝSKYTU ŠPECIFIKOVANÉHO ŠKODCU

                        1.1.

                        Podozrenie na výskyt špecifikovaného škodcu existuje vtedy, ak sa v prvom detekčnom teste vykonanom na špecifikovanej rastline získa pozitívny výsledok.
                        V prípade symptomatického rastlinného materiálu môže byť prvým detekčným testom selektívna izolácia.

                        1.2.

                        Výskyt špecifikovaného škodcu je potvrdený na symptomatických vzorkách zo špecifikovaných rastlín v týchto prípadoch:

                                    a)

                                    ak je prvý detekčný test selektívna izolácia, ktorej výsledkom sú kolónie s typickou morfológiou: pozitívne výsledky sa získajú v dvoch identifikačných testoch;

                                    b)

                                    ak je prvý detekčný test iný ako selektívna izolácia:

                                                i)

                                                pozitívne výsledky sa získajú v dvoch identifikačných testoch po tom, ako bola vzorka podrobená selektívnej izolácii;

                                                ii)

                                                pozitívne výsledky sa získajú v druhom detekčnom teste inom ako selektívna izolácia.

                        1.3.

                        Výskyt špecifikovaného škodcu je potvrdený na asymptomatických vzorkách zo špecifikovaných rastlín v týchto prípadoch:

                                    a)

                                    ak sa v druhom detekčnom teste získa pozitívny výsledok, a za predpokladu, že prvý alebo druhý detekčný test je molekulárny test (na základe DNA) (TaqMan® PCR v reálnom čase alebo konvenčný test PCR);

                                    b)

                                    v prípade vzoriek odobratých v členskom štáte alebo v oblasti členského štátu, kde nie je známy výskyt špecifikovaného škodcu, a v prípade vzoriek, ktoré pochádzajú z iného členského štátu: ak sa v druhom detekčnom teste získa pozitívny výsledok v súlade s písmenom a) a pozitívne výsledky sa získajú v dvoch identifikačných testoch vykonaných po tom, ako bola vzorka podrobená selektívnej izolácii.

                  2.   TESTY
            2.1.   Detekčné testy
            Detekčné testy musia byť také, aby dôsledne detegovali najmenej 104 buniek/ml resuspendovaného peletu.
            Druhý detekčný test musí byť založený na odlišných biologických princípoch alebo iných oblastiach nukleotidov ako prvý detekčný test.
            Detekčné testy sú tieto:

                        a)

                        testy fluorescenčnými protilátkami, ako sú opísané v medzinárodných diagnostických normách;

                        b)

                        test FISH (van Beuningen et al. [(1995) (1)], ako je opísaný v medzinárodných diagnostických normách;

                        c)

                        izolácia, ako je opísaná v medzinárodných diagnostických normách. Vykonáva sa jedna z týchto dvoch možností:

                                    i)

                                    priama izolácia na semiselektívnych (alebo neselektívnych) médiách, ako je opísaná v medzinárodných diagnostických normách;

                                    ii)

                                    izolácia po obohatení o biologickú analýzu, ako je opísaná v medzinárodných diagnostických normách;

                        d)

                        štandardný test PCR s použitím primerov Pastrik (2000) (2), ako je opísaný v medzinárodných diagnostických normách;

                        e)

                        testy PCR v reálnom čase TaqMan®, pri ktorých sa používajú tieto primery a sondy:

                                    i)

                                    Schaad et al. (1999) (3), ako sú opísané v medzinárodných diagnostických normách;

                                    ii)

                                    Vreeburg et al. (2018) (4) (tzv. test NYtor), ako sú opísané v medzinárodných diagnostických normách;

                                    iii)

                                    Gudmestad et al. (2009) podľa úpravy Vreeburg et al. (2018)4, ako sú opísané v medzinárodných diagnostických normách;

                                    iv)

                                    Massart et al. (2014) (5), ako sú opísané v medzinárodných diagnostických normách.

                  2.2.   Identifikačné testy
            Identifikačné testy sú tieto:

                        a)

                        test fluorescenčnými protilátkami, ako je opísaný v medzinárodných diagnostických normách;

                        b)

                        štandardný test PCR s použitím primerov Pastrik (2000), ako je opísaný v medzinárodných diagnostických normách;

                        c)

                        testy PCR v reálnom čase TaqMan®, pri ktorých sa používajú tieto primery a sondy:

                                    i)

                                    Schaad et al. (1999), ako sú opísané v medzinárodných diagnostických normách;

                                    ii)

                                    Vreeburg et al. (2018) (tzv. test NYtor), ako sú opísané v medzinárodných diagnostických normách;

                                    iii)

                                    Gudmestad et al. (2009) podľa úpravy Vreeburg et al. (2018)4, ako sú opísané v medzinárodných diagnostických normách;

                                    iv)

                                    Massart et al. (2014), ako sú opísané v medzinárodných diagnostických normách.

                        d)

                        čiarové kódovanie DNA, ako je opísané v medzinárodných diagnostických normách;

                        e)

                        hmotnostná spektrometria MALDI-TOF [Zaluga et al. (2011)] (6), ako je opísaná v medzinárodných diagnostických normách.

                  3.   VÝVOJOVÉ DIAGRAMY POSTUPOV
            Vývojový diagram č. 1: Diagnostický postup na zistenie výskytu špecifikovaného škodcu v symptomatických vzorkách zo špecifikovanej rastliny.

                           a)

                        Izolácia sa môže použiť ako prvý alebo druhý detekčný test. Ak existuje podozrenie na výskyt špecifikovaného škodcu na rastovom médiu, kolónie sa musia prečistiť, aby sa získali čisté kultúry, na ktorých sa musia vykonať dva identifikačné testy. Na potvrdenie výskytu škodcu sa vyžadujú pozitívne výsledky v dvoch identifikačných testoch.

                           b)

                        Tretí detekčný test musí byť založený na odlišných biologických princípoch alebo iných oblastiach nukleotidov.

                  Vývojový diagram č. 2: Diagnostický postup na zistenie prítomnosti špecifikovaného škodcu v asymptomatických vzorkách zo špecifikovanej rastliny.

                           a)

                        Izolácia sa nepoužíva.

                           b)

                        Tretí detekčný test musí byť založený na odlišných biologických princípoch alebo iných oblastiach nukleotidov. Izolácia sa nepoužíva.

                           c)

                        V prípade vzoriek uvedených v bode 1.3 písm. b) sa po potvrdení výskytu špecifikovaného škodcu po druhom pozitívnom detekčnom teste vyžaduje izolácia špecifikovaného škodcu zo vzorky, po ktorej nasledujú dva pozitívne identifikačné testy.

                  4.   PRÍPRAVA VZORKY
            4.1.   Vzorky z asymptomatických hľúz
            Štandardná veľkosť vzoriek má obsahovať 200 hľúz na test. Vhodný laboratórny postup na spracovanie výrezkov pupkových koncov na získanie extraktu na zistenie prítomnosti špecifikovaného škodcu je opísaný v medzinárodných diagnostických normách.
            4.2.   Vzorky z asymptomatického rastlinného materiálu iného ako hľuzy
            Detekcia latentných infekcií sa vykonáva na súhrnných vzorkách kmeňových segmentov. Postup sa môže uplatniť až na 200 častiach stoniek z rôznych rastlín v jednej vzorke. Vhodný laboratórny postup na dezinfekciu a spracovanie stoniek na získanie extraktu na zistenie prítomnosti špecifikovaného škodcu je opísaný v medzinárodných diagnostických normách.
            4.3.   Vzorky zo symptomatických špecifikovaných rastlín
            Rezy tkaniva sa asepticky odstránia z cievneho prstenca v hľuze alebo z cievnych zväzkov v stonke špecifikovaných rastlín vykazujúcich symptómy vädnutia. Vhodný laboratórny postup na spracovanie týchto tkanív na získanie extraktu na zistenie prítomnosti špecifikovaného škodcu je podrobne opísaný v medzinárodných diagnostických normách.

               (1)  van Beuningen, A.R., Derks, H., Janse, J.D. (1995). Detection and identification of Clavibacter michiganensis subsp. sepedonicus with special attention to fluorescent in situ hybridization (FISH) using a 16S rRNA targeted oligonucleotide probe. Züchtungs Forschung 1, 266 – 269.

               (2)  Pastrik, K.H. (2000). Detection of Clavibacter michiganensis subsp. sepedonicus in potato tubers by multiplex PCR with coamplification of host DNA. European Journal of Plant Pathology, 106, 155 – 165.

               (3)  Schaad, W., Berthier-Schaad, Y., Sechler, A., Knorr, D (1999). Detection of Clavibacter michiganensis subsp. sepedonicus in potato tubers by BIOPCR and an automated real-time fluorescence detection system. Plant Disease 83, 1095 – 1100.

               (4)  Vreeburg, R., Zendman, A., Pol A., Verheij, E., Nas, M., Kooman-Gersmann, M. (2018). Validation of four real-time TaqMan PCRs for the detection of Ralstonia solanacearum and/or Ralstonia pseudosolanacearum and/or Clavibacter michiganensis subsp. sepedonicus in potato tubers using a statistical regression approach. EPPO Bulletin 48, 86 – 96.

               (5)  Massart, S., Nagy, C., Jijakli, M.H. (2014). Development of the simultaneous detection of Ralstonia solanacearum race 3 and Clavibacter michiganensis subsp. sepedonicus in potato tubers by a multiplex real-time PCR assay. European Journal of Plant Pathology 138, 29 – 37.

               (6)  Zaluga, J., Heylen, K., Van Hoorde, K., Hoste, B., Vaerenbergh, J., Maes, M., De Vos, P. (2011). GyrB sequence analysis and MALDI-TOF MS as identification tools for plant pathogenic Clavibacter. Systematic and applied microbiology 34, 400 – 7. 10.1016/j.syapm.2011.05.001.

            PRÍLOHA II

               Vzor prieskumu uvedeného v článku 3 ods. 3

            Vzor na predloženie výsledkov prieskumu krúžkovitosti zemiakov v úrode zemiakov za predchádzajúci kalendárny rok.
            Táto tabuľka sa použije len na výsledky prieskumu týkajúce sa zemiakov zozbieraných vo vašej krajine.

                           ČŠ

                           Kategória

                           Pestovateľská oblasť (ha)

                           Laboratórne testovanie

                           Vizuálna prehliadka hľúz
                            (1)

                           Vizuálna prehliadka pestovanej plodiny
                            (1)

                           Ďalšie informácie

                           Počet vzoriek

                           Počet dávok

                           Veľkosť dávok (v t alebo ha)

                           Obdobie odberu vzoriek

                           Počet pozitívnych

                           Počet skúmaných vzoriek

                           Veľkosť vzorky

                           Počet pozitívnych vzoriek
                            (2)

                           Počet vizuálnych prehliadok

                           Počet ha

                           Počet pozitívnych výsledkov
                            (2)

                           Vzorky

                           Dávky

                           Certifikované hľuzy na výsadbu

                           Iné hľuzy na výsadbu (spresnite)

                           Konzumné zemiaky a zemiaky na spracovanie

                           Iné hľuzy (spresnite)

               (1)  Považuje sa za makroskopické skúmanie hľúz alebo plodín.

               (2)  Symptómy boli zistené, vzorka bola odobratá a laboratórnym testovaním sa potvrdil výskyt špecifikovaného škodcu.

            PRÍLOHA III

               Prvky na určenie možného rozšírenia špecifikovaného škodcu a na označenie položiek ako pravdepodobne infikovaných špecifikovaným škodcom, ako sa uvádza v článku 5 ods. 2 a v článku 5 ods. 4 písm. b)

                        1.

                        Pri určovaní možného šírenia špecifikovaného škodcu v zmysle článku 5 ods. 2 sa majú zohľadniť tieto prvky:

                                    a)

                                    blízkosť iných miest výroby, na ktorých sa pestujú špecifikované rastliny alebo iné hostiteľské rastliny;

                                    b)

                                    bežná produkcia a využitie zásob sadiva zemiakov.

                        2.

                        Pri označovaní položky ako pravdepodobne infikovanej špecifikovaným škodcom v zmysle článku 5 ods. 4 písm. b) sa majú zohľadniť tieto prvky:

                                    a)

                                    špecifikované rastliny pestované na mieste výroby označenom ako infikované v zmysle článku 5 ods. 5 písm. a);

                                    b)

                                    miesto(-a) výroby, ktoré má (majú) v rámci výroby prepojenie na špecifikované rastliny označené ako infikované v zmysle článku 5 ods. 5 písm. a) vrátane tých, ktoré priamo alebo prostredníctvom spoločného zmluvného partnera spoločne využívajú výrobné zariadenia alebo vybavenie;

                                    c)

                                    špecifikované rastliny vyprodukované na mieste(-ach) výroby uvedenom(-ých) v písmene b) alebo nachádzajúce sa na takomto (takýchto) mieste(-ach) výroby v období, keď sa na mieste výroby uvedenom v písmene a) nachádzali špecifikované rastliny označené ako infikované v zmysle článku 5 ods. 5 a);

                                    d)

                                    priestory, v ktorých sa manipuluje so špecifikovanými rastlinami z miest výroby uvedených v písmenách a), b) a c);

                                    e)

                                    akékoľvek strojové zariadenia, vozidlá, plavidlá, sklady alebo ich jednotky a akékoľvek iné predmety vrátane obalového materiálu, ktoré mohli prísť do kontaktu so špecifikovanými rastlinami označenými ako infikované v zmysle článku 5 ods. 5 písm. a);

                                    f)

                                    akékoľvek špecifikované rastliny, ktoré boli v kontakte so zariadeniami alebo predmetmi uvedenými v písmene e) alebo v nich boli uskladnené pred vyčistením a dezinfikovaním takýchto zariadení a predmetov;

                                    g)

                                    na základe testovania podľa článku 7 sa zohľadnia tie špecifikované rastliny, ktoré majú klonový vzťah k špecifikovaným rastlinám označeným ako infikované v zmysle článku 5 ods. 5 písm. a) a pri ktorých sa zdá, že infekcia cez klonové prepojenie je pravdepodobná napriek možným negatívnym výsledkom testov na špecifikovaného škodcu. Testovanie odrôd sa môže uskutočniť, aby sa overila identita infikovaných alebo klonovo príbuzných hľúz alebo rastlín;

                                    h)

                                    miesto(-a) výroby špecifikovaných rastlín uvedených v písmene g).

            PRÍLOHA IV

               Zoznam vysoko infikovaných oblastí podľa článku 8

                        1.

                        Územie Poľska.

                        2.

                        Územie Rumunska.

            PRÍLOHA V

               Eradikačné opatrenia, ako sa uvádzajú v článku 6

                        1.

                        Eradikačnými opatreniami uvedenými v článku 6 ods. 1 sa rozumie jedno alebo viaceré z týchto opatrení:

                                    a)

                                    použitie ako krmivo pre zvieratá po takom tepelnom spracovaní, ktoré vylučuje riziko prežitia špecifikovaného škodcu;

                                    b)

                                    zneškodnenie na úradne schválených skládkach odpadu, pri ktorých neexistuje identifikovateľné riziko úniku špecifikovaného škodcu do prostredia napr. prostredníctvom priesaku do poľnohospodárskej pôdy;

                                    c)

                                    spálenie;

                                    d)

                                    priemyselné spracovanie priamou a bezprostrednou dodávkou spracovateľskému podniku vybavenému úradne schváleným úložiskom odpadu, v prípade ktorého sa stanovilo, že neexistuje žiadne identifikovateľné riziko šírenia špecifikovaného škodcu a ktoré je vybavené systémom čistenia a dezinfekcie aplikovaným aspoň na odchádzajúce vozidlá;

                                    e)

                                    iné opatrenia, ak sa stanovilo, že neexistuje žiadne identifikovateľné riziko šírenia špecifikovaného škodcu; takéto opatrenia a ich odôvodnenie sa musia oznámiť Komisii a ostatným členským štátom.

                              Akýkoľvek zostávajúci odpad, ktorý má súvislosť s uvedenými skutočnosti a vzniká na ich základe, sa zneškodňuje prostredníctvom úradne schválených metód v súlade s prílohou VI.

                        2.

                        Vhodné použitie alebo zneškodnenie špecifikovaných rastlín označených ako pravdepodobne infikované podľa článku 5 ods. 5 písm. b) sa vykoná pod kontrolou príslušného orgánu dotknutého členského štátu. Daný príslušný orgán schváli tieto použitia a súvisiace zneškodňovanie odpadu uvedených špecifikovaných rastlín:

                                    a)

                                    použitie ako hľúz určených na konzum, už zabalených na priame doručenie a použitie bez opätovného balenia, na mieste s vhodným úložiskom odpadu. So zemiakmi pestovanými na výsadbu sa môže manipulovať na tom istom mieste, avšak iba oddelene alebo až po čistení a dezinfekcii; alebo

                                    b)

                                    použitie hľúz zemiakov určených na priemyselné spracovanie a určených na priame a bezprostredné dodanie spracovateľskému podniku vybavenému vhodným úložiskom odpadu a systémom čistenia a dezinfekcie aplikovaným aspoň na odchádzajúce vozidlá alebo

                                    c)

                                    iné využitie alebo zneškodnenie, ak sa stanovilo, že neexistuje žiadne identifikovateľné riziko šírenia špecifikovaného škodcu, a daný príslušný orgán takéto využitie alebo zneškodnenie schválil.

                        3.

                        Primerané metódy čistenia a dezinfekcie predmetov, ktoré sa uvádzajú v článku 6 ods. 3, sú tie, v prípade ktorých sa stanovilo, že neexistuje identifikovateľné riziko šírenia špecifikovaného škodcu, a ktoré sa používajú pod dohľadom príslušných orgánov členského štátu.

                        4.

                        Súbor opatrení, ktoré majú členské štáty vykonať v rámci vymedzenej oblasti zriadenej podľa článku 5 ods. 2 a 3 a uvedenej(-ých) v článku 6 ods. 4, zahŕňa opatrenia stanovené v bodoch 4.1 a 4.2:

                                    4.1.

                                    Opatrenia, ktoré treba prijať na miestach výroby označených ako infikované v zmysle článku 5 ods. 5 písm. a):

                                                4.1.1.

                                                Vo výrobnej prevádzke, ktorá je označená ako infikovaná podľa článku 5 ods. 5 písm. a) sa všetky opatrenia stanovené v bodoch 1, 2 a 3 alebo všetky opatrenia stanovené v bodoch 4 a 5 prijmú:

                                                            1.

                                                            počas prvých troch pestovateľských rokov nasledujúcich po roku označenia infekcie odstránenie špecifikovaných rastlín zo samovýsadby a zákaz výsadby špecifikovaných rastlín vrátane osiva alebo plodín, v prípade ktorých existuje identifikované riziko šírenia špecifikovaného škodcu;

                                                            2.

                                                            od štvrtého roka nasledujúceho po roku označenia infekcie: po splnení podmienok bodu 1 a pod podmienkou, že sa počas úradných kontrol nezistil výskyt špecifikovaných rastlín zo samovýsadby vo výrobnej prevádzke, a to aspoň počas dvoch po sebe nasledujúcich pestovateľských rokov pred vysadením, sa povoľuje výlučne produkcia hľúz iných ako tých, ktoré sú určené na výsadbu, pričom zozbierané hľuzy sa musia podrobiť testovaniu v súlade s prílohou I;

                                                            3.

                                                            ak sa majú pestovať hľuzy na výsadbu: špecifikované rastliny sa môžu vysadiť na produkciu hľúz na výsadbu alebo na produkciu iných hľúz po prvej produkcii hľúz, ako sa uvádza v bode 2 a po príslušnom najmenej dvojročnom cykle striedania plodín, pričom sa vykoná prieskum podľa článku 3; alebo

                                                            4.

                                                            počas prvých štyroch pestovateľských rokov nasledujúcich po roku označenia infekcie eliminácia špecifikovaných rastlín zo samovýsadby a udržiavanie miesta produkcie ako úhor alebo ako trvalé pasienky s častým nízkym kosením či intenzívnou pastvou;

                                                            5.

                                                            od piateho roka nasledujúceho po roku označenia infekcie: po splnení podmienok bodu 1 a pod podmienkou, že sa počas úradných kontrol nezistil výskyt špecifikovaných rastlín zo samovýsadby vo výrobnej prevádzke, a to aspoň počas dvoch po sebe nasledujúcich pestovateľských rokov pred vysadením, sa povoľuje výsadba hľúz určených na výsadbu a iných hľúz, pričom zozbierané hľuzy sa musia podrobiť testovaniu v súlade s prílohou I.

                                                4.1.2.

                                                Vo všetkých ostatných výrobných prevádzkach na infikovanom mieste výroby a pod podmienkou, že za každý pestovateľský rok príslušný orgán skonštatoval, že riziko špecifikovaných rastlín zo samovýsadby bolo odstránené a že v každej výrobnej prevádzke špecifikovaných rastlín sa vykonalo testovanie zozbieraných špecifikovaných rastlín v súlade s prílohou I, sa uplatňujú tieto opatrenia:

                                                            1.

                                                            v pestovateľskom roku nasledujúcom po roku označenia infekcie sa buď nesmú vysádzať žiadne špecifikované rastliny vrátane semien, alebo certifikované hľuzy na výsadbu sa môžu vysádzať výlučne na produkciu hľúz iných ako hľuzy určené na výsadbu;

                                                            2.

                                                            v druhom pestovateľskom roku nasledujúcom po roku označenia infekcie: výlučne certifikované hľuzy určené na výsadbu alebo hľuzy na výsadbu, ktoré boli úradne testované na neprítomnosť špecifikovaného škodcu a pestované pod úradnou kontrolou na iných miestach výroby, ako sú miesta uvedené v bode 4, sa vysádzajú na produkciu hľúz na výsadbu alebo iných hľúz;

                                                            3.

                                                            minimálne v treťom pestovateľskom roku nasledujúcom po roku označenia infekcie: výlučne certifikované hľuzy na výsadbu alebo hľuzy na výsadbu pestované pod úradnou kontrolou z certifikovaných hľúz na výsadbu sa vysádzajú na produkciu hľúz na výsadbu alebo iných hľúz;

                                                            4.

                                                            v každom z pestovateľských rokov uvedených v bodoch 1, 2 a 3 sa prijímajú opatrenia na odstránenie špecifikovaných rastlín zo samovýsadby, ak sa vyskytujú, a v každej výrobnej prevádzke produkujúcej špecifikované rastliny sa zozbierané špecifikované rastliny musia podrobiť testovaniu, ako sa uvádza v prílohe I.

                                                4.1.3.

                                                ihneď po označení infekcie podľa článku 5 ods. 5 a po prvom nasledujúcom pestovateľskom roku sa všetky strojové zariadenia a skladovacie zariadenia na mieste výroby, ktoré sa používajú pri produkcii špecifikovaných rastlín, podľa potreby vyčistia a vydezinfikujú vhodnými metódami špecifikovanými v bode 3.

                                                4.1.4.

                                                V jednotke chránenej rastlinnej výroby, ktorá bola podľa článku 5 ods. 5 písm. a) označená ako infikovaná a pri ktorej je možná úplná výmena pestovateľského substrátu:

                                                            1.

                                                            žiadne špecifikované rastliny vrátane osiva sa nesmú vysádzať, pokiaľ nie sú splnené tieto podmienky:

                                                                        a)

                                                                        odstránenie špecifikovaného škodcu;

                                                                        b)

                                                                        odstránenie všetkého hostiteľského rastlinného materiálu;

                                                                        c)

                                                                        úplná zmena pestovateľského substrátu, ako aj vyčistenie a dezinfekcia danej výrobnej jednotky a celého vybavenia;

                                                                        d)

                                                                        schválenie produkcie špecifikovaných rastlín príslušnými orgánmi;

                                                            2.

                                                            produkcia špecifikovaných rastlín sa uskutočňuje z certifikovaných hľúz zemiakov na výsadbu alebo z minihľúz, príp. mikrorastlín pochádzajúcich z testovaných zdrojov;

                                    4.2.

                                    V rámci vymedzenej oblasti prijmú členské štáty okrem opatrení podrobne opísaných v bode 4.1 tieto opatrenia:

                                                1.

                                                ihneď po označení infekcie zabezpečia, aby sa všetky strojové zariadenia a skladovacie zariadenia na takýchto miestach výroby, ktoré sa používajú pri produkcii špecifikovanej rastliny, podľa potreby vyčistili a vydezinfikovali a použili vhodné metódy špecifikované v bode 3;

                                                2.

                                                ihneď po označení infekcie a počas najmenej troch pestovateľských rokov po označení infekcie:

                                                            a)

                                                            zabezpečia, aby ich príslušné orgány dohliadali na priestory, kde sa pestujú a skladujú hľuzy alebo kde sa s nimi manipuluje, ako aj na miesta výroby, ktoré využívajú strojové zariadenia na produkciu špecifikovanej rastliny na základe zmluvy;

                                                            b)

                                                            vyžadujú vysádzanie iba certifikovaných hľúz na výsadbu alebo hľúz určených na výsadbu pod úradnou kontrolou pre všetky plodiny špecifikovanej rastliny v danej oblasti a po zbere úrody testovanie hľúz určených na výsadbu plodín, ktoré sa pestujú na miestach výroby označených ako pravdepodobne infikované podľa článku 5 ods. 5 písm. b);

                                                            c)

                                                            vyžadujú oddelenú manipuláciu so zásobami zozbieraných hľúz určených na výsadbu a zásobami iných hľúz na všetkých miestach výroby vo vymedzenej oblasti alebo systém čistenia a dezinfekcie medzi manipuláciou so zásobami hľúz;

                                                            d)

                                                            vykonávajú ročný prieskum, ako je ustanovené v článku 3 ods. 1;

                                                3.

                                                v priebehu primeraného obdobia prípadne zavedú program týkajúci sa výmeny všetkých zásob hľúz na výsadbu.

            PRÍLOHA VI

               Požiadavky na úradne schválené zneškodňovanie odpadu, ako sa uvádza v bode 1 prílohy V

            Úradne schválené metódy zneškodňovania odpadu uvedené v bode 1 prílohy V musia spĺňať tieto požiadavky:

                        1.

                        Odpad zo špecifikovaných rastlín (vrátane vyradených hľúz a šupiek hľúz) a akýkoľvek iný tuhý odpad súvisiaci so špecifikovanými rastlinami (vrátane pôdy, kameňov a iných zvyškov) sa zneškodní jednou z týchto metód:

                                    a)

                                    zneškodnenie na úradne schválených skládkach odpadu, pri ktorých neexistuje identifikovateľné riziko úniku špecifikovaného škodcu do prostredia, a to napr. aj prostredníctvom priesaku do poľnohospodárskej pôdy;

                                    b)

                                    spálením

                                    c)

                                    inými opatreniami, ak sa stanovilo, že neexistuje žiadne identifikovateľné riziko šírenia špecifikovaného škodcu; takéto opatrenia sa musia oznámiť Komisii a ostatným členským štátom.

                              Na účely písmena a) sa odpad prepraví priamo na skládku za takých izolačných podmienok, aby nehrozilo, že dôjde k strate odpadu.

                        2.

                        Pred zneškodnením sa kvapalný odpad obsahujúci nerozpustné pevné látky podrobí filtračným alebo usadzovacím procesom s cieľom odstrániť takéto tuhé látky, ktoré sa zneškodnia v súlade s bodom 1.
                        Tekutý odpad sa následne:

                                    a)

                                    zahreje v celom objeme na minimálne 60 °C v priebehu 30 minút pred zneškodnením; alebo

                                    b)

                                    inak zneškodní na základe úradného schválenia a pod úradnou kontrolou tak, aby neexistovalo identifikovateľné riziko, že by odpad mohol prísť do kontaktu s poľnohospodárskou pôdou.


title: Vykonávacie nariadenie Komisie (EÚ) 2022/1210 z 13. júla 2022, ktorým sa stanovujú vykonávacie technické predpisy na uplatňovanie nariadenia Európskeho parlamentu a Rady (EÚ) č. 596/2014, pokiaľ ide o formát zoznamov osôb, ktoré majú dôverné informácie, a ich aktualizácie (Text s významom pre EHP)

text:
                  14.7.2022

                  SK

                  Úradný vestník Európskej únie

                  L 187/23

         VYKONÁVACIE NARIADENIE KOMISIE (EÚ) 2022/1210
         z 13. júla 2022,
         ktorým sa stanovujú vykonávacie technické predpisy na uplatňovanie nariadenia Európskeho parlamentu a Rady (EÚ) č. 596/2014, pokiaľ ide o formát zoznamov osôb, ktoré majú dôverné informácie, a ich aktualizácie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 596/2014 zo 16. apríla 2014 o zneužívaní trhu (nariadenie o zneužívaní trhu), zmenené nariadením (EÚ) 2019/2115, pokiaľ ide o pokiaľ ide o podporu využívania rastových trhov MSP, a o zrušení smernice Európskeho parlamentu a Rady 2003/6/ES a smerníc Komisie 2003/124/ES, 2003/125/ES a 2004/72/ES (1), a najmä na jeho článok 18 ods. 6 šiesty pododsek a článok 18 ods. 9 tretí pododsek,
         keďže:

                     (1)

                     Podľa článku 18 nariadenia (EÚ) č. 596/2014 sa od emitentov, účastníkov trhu s emisnými kvótami, aukčných platforiem, dražiteľov a aukčných kontrolórov alebo akýchkoľvek iných osôb konajúcich v ich mene alebo na ich účet vyžaduje, aby zostavili zoznamy osôb, ktoré majú dôverné informácie, a priebežne ich aktualizovali v súlade s presným formátom.

                     (2)

                     Zavedením presného formátu vrátane používania štandardných vzorov by sa malo zjednodušiť jednotné uplatňovanie požiadavky na zostavenie a aktualizáciu zoznamov osôb, ktoré majú dôverné informácie, stanovenej v nariadení (EÚ) č. 596/2014. Malo by sa tým rovnako zabezpečiť, aby príslušné orgány mali informácie potrebné na plnenie úlohy spočívajúcej v ochrane integrity finančných trhov a vyšetrenie možného zneužívania trhu.

                     (3)

                     Keďže v rámci subjektu môže existovať množstvo dôverných informácií súčasne, v zoznamoch osôb, ktoré majú dôverné informácie, by sa mali presne identifikovať konkrétne dôverné informácie, ku ktorým mali prístup osoby pracujúce pre daný subjekt. V zoznamoch osôb, ktoré majú dôverné informácie, by sa preto malo uviesť, ktoré sú konkrétne dôverné informácie (ktoré môžu zahŕňať informácie týkajúce sa obchodu, projektu, udalostí vrátane podnikových alebo finančných, alebo uverejnenie účtovnej závierky či varovanie o nižšom zisku). Na tento účel by mali byť zoznamy osôb, ktoré majú dôverné informácie, rozdelené do oddielov so samostatným oddielom pre každú konkrétnu dôvernú informáciu. Každý oddiel by mal obsahovať všetky osoby, ktoré majú prístup k rovnakým konkrétnym dôverným informáciám.

                     (4)

                     V záujme zamedzenia viacnásobných zápisov osobných údajov tých istých osôb do rôznych oddielov zoznamu osôb, ktoré majú dôverné informácie, by malo byť možné uviesť tieto osobné údaje v samostatnom oddiele v zozname osôb, ktoré majú dôverné informácie, označovanom ako oddiel pre stále osoby, ktoré majú dôverné informácie, ktorý nesúvisí s konkrétnymi dôvernými informáciami. Do oddielu pre stále osoby, ktoré majú dôverné informácie, by mali patriť len tie osoby, ktoré z dôvodu povahy svojej funkcie alebo pozície majú neustály prístup ku všetkým dôverným informáciám v rámci subjektu.

                     (5)

                     Nariadenie (EÚ) č. 596/2014 bolo zmenené nariadením Európskeho parlamentu a Rady (EÚ) 2019/2115 (2), ktorým sa zavádzajú menej prísne požiadavky na emitentov, ktorých finančné nástroje sú prijaté na obchodovanie na rastovom trhu MSP (emitenti na rastových trhoch MSP), a to obmedzením osôb na tie osoby, ktoré z dôvodu povahy svojej funkcie alebo pozície v organizačnej štruktúre emitenta majú pravidelný prístup k dôverným informáciám.

                     (6)

                     Odchylne od uvedeného ustanovenia môžu členské štáty vyžadovať od emitentov na rastových trhoch MSP, aby do svojich zoznamov osôb, ktoré majú dôverné informácie, zahrnuli všetky osoby uvedené v článku 18 ods. 1 písm. a) nariadenia (EÚ) č. 596/2014. A predsa, vzhľadom na všeobecne menšie ľudské a finančné zdroje MSP sa považovalo za primerané používať formát, ktorý predstavuje menšiu administratívnu záťaž v porovnaní s formátom zoznamov osôb, ktoré majú dôverné informácie podľa článku 18 ods. 1 písm. a) nariadenia (EÚ) č. 596/2014, a obmedziť obsah zoznamov na to, čo je nevyhnutne potrebné na identifikáciu príslušných jednotlivcov. Tým, že sa od emitentov nevyžaduje, aby vo svojich zoznamoch uchovávali osobné kontaktné údaje osôb, ktoré majú dôverné informácie, by emitenti mali dostať výnimky zo zberu a aktualizácie údajov od osôb, ktoré majú dôverné informácie, pričom by príslušné vnútroštátne orgány zároveň neprišli o nástroj na identifikáciu osôb, ktoré manipulujú s dôvernými informáciami, a mali by stále možnosť ich kontaktovať prostredníctvom ich služobných kontaktných údajov. Uvedení emitenti by takisto mali mať možnosť uvádzať podrobné údaje o osobách, ktoré z dôvodu povahy svojej funkcie alebo pozície majú neustály prístup ku všetkým dôverným informáciám, v oddiele pre stále osoby, ktoré majú dôverné informácie, namiesto toho, aby do každého zoznamu dôverných informácií špecifických pre obchod alebo založených na udalosti dopĺňali osobné údaje týkajúce sa takýchto stálych osôb, ktoré majú dôverné informácie. Obsah takýchto oddielov pre stále osoby, ktoré majú dôverné informácie, by sa mal tiež obmedziť na to, čo je nevyhnutne potrebné na identifikáciu príslušných jednotlivcov.

                     (7)

                     Zoznam osôb, ktoré majú dôverné informácie, by mal obsahovať osobné údaje, ktoré sú potrebné na identifikáciu osôb, ktoré majú dôverné informácie. Akékoľvek spracúvanie osobných údajov na účely zostavenia a vedenia zoznamov osôb, ktoré majú dôverné informácie, uvedených v článku 18 nariadenia (EÚ) č. 596/2014 by malo byť v súlade s nariadením Európskeho parlamentu a Rady (EÚ) 2016/679 (3).

                     (8)

                     Zoznamy osôb, ktoré majú dôverné informácie, by mali obsahovať aj údaje, ktoré môžu príslušným orgánom pomôcť pri vyšetrovaní a pri rýchlej analýze obchodného správania osôb, ktoré majú dôverné informácie, vytvoriť prepojenia medzi osobami, ktoré majú dôverné informácie, a osobami zapojenými do podozrivého obchodovania a identifikovať kontakty medzi nimi v kritických chvíľach. V tomto ohľade majú zásadný význam telefónne čísla, nakoľko príslušným orgánom umožňujú rýchlo konať a v prípade potreby si vyžiadať záznamy o prenose údajov. Navyše by sa takéto údaje mali poskytnúť na začiatku, aby nebola ohrozená celistvosť vyšetrovania tým, že príslušný orgán sa bude musieť v priebehu vyšetrovania obrátiť na emitenta, účastníka trhu s emisnými kvótami, aukčnú platformu, dražiteľa, aukčného kontrolóra alebo osobu, ktorá má dôverné informácie, s ďalšími žiadosťami o informácie.

                     (9)

                     Na zabezpečenie toho, aby sa zoznamy osôb, ktoré majú dôverné informácie, mohli na požiadanie čo najskôr sprístupniť príslušnému orgánu a aby sa mohli kedykoľvek bez zdržania aktualizovať, mal by sa zoznam osôb, ktoré majú dôverné informácie, uchovávať v elektronickej podobe. Elektronický formát by mal zabezpečiť, aby informácie uvedené v zozname osôb, ktoré majú dôverné informácie, zostali dôverné. S cieľom zabrániť neprimeranej administratívnej záťaži emitentov na rastových trhoch MSP, môžu emitenti viesť zoznam osôb, ktoré majú dôverné informácie, v elektronickom formáte. Táto požiadavka by sa však nemala vzťahovať na uvedených emitentov za predpokladu, že je zabezpečená úplnosť, dôvernosť a integrita informácií.

                     (10)

                     S cieľom znížiť administratívnu záťaž spojenú s predkladaním zoznamov osôb, ktoré majú dôverné informácie, by konkrétne elektronické prostriedky na prenos mali určiť samotné príslušné orgány pod podmienkou, že tieto elektronické prostriedky umožnia zachovanie dôvernosti zoznamov.

                     (11)

                     Z dôvodu jasnosti, transparentnosti a právnej istoty by sa formáty všetkých zoznamov osôb, ktoré majú dôverné informácie, uvedené v nariadení (EÚ) č. 596/2014 mali konsolidovať do jedného právneho aktu. Toto nariadenie by preto malo obsahovať formát zoznamov osôb, ktoré majú dôverné informácie, uvedených v článku 18 ods. 1 písm. a) nariadenia (EÚ) č. 596/2014, ako aj zoznamov osôb, ktoré majú dôverné informácie, uvedené v článku 18 ods. 6 uvedeného nariadenia. Vykonávacie nariadenie Komisie (EÚ) 2016/347 (4) by sa preto malo zrušiť.

                     (12)

                     V súlade s článkom 42 ods. 1 nariadenia Európskeho parlamentu a Rady (EÚ) 2018/1725 (5) sa uskutočnili konzultácie s európskym dozorným úradníkom pre ochranu údajov, ktorý 7. júna 2021 vydal stanovisko.

                     (13)

                     Toto nariadenie vychádza z návrhu vykonávacích technických predpisov, ktoré Komisii predložil Európsky orgán pre cenné papiere a trhy.

                     (14)

                     Európsky orgán pre cenné papiere a trhy uskutočnil otvorené verejné konzultácie k návrhu vykonávacích technických predpisov, z ktorých toto nariadenie vychádza, analyzoval možné súvisiace náklady a prínosy a požiadal o stanovisko skupinu zainteresovaných strán v oblasti cenných papierov a trhov zriadenú článkom 37 nariadenia Európskeho parlamentu a Rady (EÚ) č. 1095/2010 (6),

               PRIJALA TOTO NARIADENIE:

            Článok 1
            Zoznamy stálych osôb požadované podľa článku 18 ods. 1 nariadenia (EÚ) č. 596/2014

               1.   Zoznamy osôb, ktoré majú dôverné informácie, požadované podľa článku 18 ods. 1 nariadenia (EÚ) č. 596/2014, obsahujú osobitnú časť pre každú dôvernú informáciu a zostavujú sa vo formáte stanovenom vo vzore 1 v prílohe I k tomuto nariadeniu.

               2.   Osobné údaje osôb, ktoré majú z dôvodu povahy svojej funkcie alebo pozície neustály prístup ku všetkým dôverným informáciám, môžu byť uvedené osobitne v oddiele pre stále osoby, ktoré majú dôverné informácie, v zozname osôb, ktoré majú dôverné informácie. Tento oddiel sa zostavuje vo formáte stanovenom vo vzore 2 v prílohe I k tomuto nariadeniu. Keď sa zostavuje oddiel zoznamu stálych osôb, ktoré majú dôverné informácie, osobné údaje stálych osôb, ktoré majú dôverné informácie, sa neuvádzajú v osobitných oddieloch zoznamu osôb, ktoré majú dôverné informácie, uvedených v odseku 1.

               3.   Zoznamy osôb, ktoré majú dôverné informácie, sa uchovávajú v elektronickom formáte s cieľom kedykoľvek zabezpečiť, aby:

                           a)

                           bol prístup k zoznamom osôb, ktoré majú dôverné informácie, obmedzený na jasne identifikované osoby, ktoré z dôvodu povahy svojej funkcie alebo pozície tento prístup potrebujú;

                           b)

                           boli uvedené informácie presné;

                           c)

                           boli dostupné predchádzajúce verzie zoznamu osôb, ktoré majú dôverné informácie.

               4.   Príslušný orgán na svojom webovom sídle určuje elektronické prostriedky, ktorými sa majú zoznamy osôb, ktoré majú dôverné informácie, zasielať príslušnému orgánu. Uvedenými elektronickými prostriedkami sa zabezpečuje, aby sa počas prenosu zachovala úplnosť, integrita a dôvernosť informácií.

            Článok 2
            Zoznamy stálych osôb uvedené v článku 18 ods. 6 nariadenia (EÚ) č. 596/2014

               1.   Zoznam osôb, ktoré majú dôverné informácie, uvedený v článku 18 ods. 6 prvom pododseku nariadenia (EÚ) č. 596/2014 môže obsahovať len osobné údaje osôb, ktoré majú pravidelný prístup k dôverným informáciám. Tento zoznam sa zostavuje vo formáte stanovenom v prílohe II.

               2.   Zoznamy osôb, ktoré majú dôverné informácie, ktoré požadujú členské štáty podľa článku 18 ods. 6 druhého pododseku nariadenia (EÚ) č. 596/2014, obsahujú osobitnú časť pre každú dôvernú informáciu a zostavujú sa vo formáte stanovenom vo vzore 1 v prílohe III k tomuto nariadeniu.
               Podrobné údaje o osobách, ktoré z dôvodu povahy svojej funkcie alebo pozície majú neustály prístup ku všetkým dôverným informáciám, môžu byť uvedené osobitne v oddiele pre stále osoby, ktoré majú dôverné informácie, v zozname osôb, ktoré majú dôverné informácie. Tento oddiel pre stále osoby sa zostavuje vo formáte stanovenom vo vzore 2 v prílohe III k tomuto nariadeniu. Keď sa zostavuje oddiel so zoznamom stálych osôb, ktoré majú dôverné informácie, osobné údaje stálych osôb, ktoré majú dôverné informácie, sa neuvádzajú v každom oddiele zoznamu osôb, ktoré majú dôverné informácie, zodpovedajúcom každej dôvernej informácii uvedenej v prvom pododseku tohto odseku.

               3.   Zoznamy osôb, ktoré majú dôverné informácie, uvedené v odsekoch 1 a 2 sa uchovávajú v akomkoľvek formáte, ktorým sa zabezpečí, aby sa vždy počas zasielania príslušnému orgánu zachovala úplnosť, integrita a dôvernosť informácií uvedených v týchto zoznamoch.

            Článok 3
            Zrušenie
            Vykonávacie nariadenie (EÚ) 2016/347 sa zrušuje. Odkazy na zrušené nariadenie sa považujú za odkazy na toto nariadenie.

            Článok 4
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. júla 2022

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 173, 12.6.2014, s. 1.

            (2)  Nariadenie Európskeho parlamentu a Rady (EÚ) 2019/2115 z 27. novembra 2019, ktorým sa mení smernica 2014/65/EÚ a nariadenia (EÚ) č. 596/2014 a (EÚ) 2017/1129, pokiaľ ide o podporu využívania rastových trhov MSP (Ú. v. EÚ L 320, 11.12.2019, s. 1).

            (3)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).

            (4)  Vykonávacie nariadenie Komisie (EÚ) 2016/347 z 10. marca 2016, ktorým sa stanovujú vykonávacie technické predpisy, pokiaľ ide o presný formát zoznamov osôb, ktoré majú dôverné informácie, a pre aktualizáciu zoznamov osôb, ktoré majú dôverné informácie, v súlade s nariadením Európskeho parlamentu a Rady (EÚ) č. 596/2014 (Ú. v. EÚ L 65, 11.3.2016, s. 49).

            (5)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

            (6)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).

            PRÍLOHA I
            VZOR 1

               Formát zoznamov osôb, ktoré majú dôverné informácie, uvedených v článku 1 ods. 1

               Opis zdroja konkrétnych dôverných informácií [:

               Dátum a čas vytvorenia tohto oddielu (t. j. kedy boli identifikované konkrétne dôverné informácie): [
               rrrr-mm-dd; hh:mm UTC (koordinovaný svetový čas)]

               Dátum a čas (posledná aktualizácia): [
               rrrr-mm-dd, hh:mm UTC (koordinovaný svetový čas)]

               Dátum prenosu príslušnému orgánu: [
               rrrr-mm-dd]

                           Meno(-á) osoby, ktorá má dôverné informácie

                           Priezvisko(-á) osoby, ktorá má dôverné informácie

                           Rodné priezvisko(-á) osoby, ktorá má dôverné informácie (ak sa líši)

                           Služobné telefónne číslo(-a)

                        (pracovná priama telefónna linka a pracovné mobilné telefónne čísla)

                           Názov a adresa spoločnosti

                           Funkcia a dôvod, pre ktorý je osobou, ktorá má dôverné informácie

                           Získaný prístup

                        (dátum a čas, kedy osoba, ktorá má dôverné informácie, získala prístup k dôverným informáciám)

                           Ukončený prístup

                        (dátum a čas, kedy bol v prípade osoby, ktorá má dôverné informácie, ukončený prístup k dôverným informáciám)

                           Národné identifikačné číslo (ak sa uplatňuje)

                           Dátum narodenia

                           Súkromné telefónne čísla (telefónne číslo domov a súkromné mobilné telefónne číslo)

                           Úplná súkromná adresa: (názov ulice; číslo; mesto; poštové smerovacie číslo; krajina)

                        [Text]

                        [Text]

                        [Text]

                        [Čísla (bez medzery)]

                        [Adresa emitenta/účastníka trhu s emisnými kvótami/aukčnej platformy/dražiteľa/aukčného kontrolóra alebo osoby konajúcej v ich mene alebo na ich účet

                        [Text s opisom postavenia, funkcie a dôvodu, pre ktorý je na tomto zozname]

                        [rrrr-mm-dd, hh:mm UTC]

                        [rrrr-mm-dd, hh:mm UTC]

                        [Číslo a/alebo text]

                        [rrrr-mm-dd]

                        [Čísla (bez medzery)]

                        [Text]

                  VZOR 2

               Formát oddielu pre stále osoby, ktoré majú dôverné informácie, v zoznamoch osôb, ktoré majú dôverné informácie, uvedených v článku 1 ods. 2

               Dátum a čas vytvorenia tohto oddielu: [
               rrrr-mm-dd, hh:mm UTC (koordinovaný svetový čas)]

               Dátum a čas (posledná aktualizácia): [
               rrrr-mm-dd, hh:mm UTC (koordinovaný svetový čas)]

               Dátum prenosu príslušnému orgánu: [
               rrrr-mm-dd]

                           Meno(-á) osoby, ktorá má dôverné informácie

                           Priezvisko(-á) osoby, ktorá má dôverné informácie

                           Rodné priezvisko(-á) osoby, ktorá má dôverné informácie (ak sa líši)

                           Služobné telefónne číslo(-a) (pracovná priama telefonická linka a pracovné mobilné telefónne čísla)

                           Názov a adresa spoločnosti

                           Funkcia a dôvod, pre ktorý je osobou, ktorá má dôverné informácie

                           Zahrnuté

                        (dátum a čas, kedy bola osoba, ktorá má dôverné informácie, zahrnutá do oddielu pre stále osoby, ktoré majú dôverné informácie)

                           Národné identifikačné číslo (ak sa uplatňuje)

                           Dátum narodenia

                           Úplná súkromná adresa

                        (ulica; číslo; mesto; poštové smerovacie číslo; krajina) (ak sú k dispozícii v čase žiadosti príslušného orgánu)

                           Súkromné telefónne čísla

                        (domovské a súkromné číslo mobilného telefónu)

                        [Text]

                        [Text]

                        [Text]

                        [Čísla (bez medzery)]

                        [Adresa emitenta alebo osoby konajúcej v ich mene alebo na ich účet]

                        [Text s opisom postavenia, funkcie a dôvodu, pre ktorý je na tomto zozname]

                        [rrrr-mm-dd, hh:mm UTC]

                        [Číslo a/alebo text]

                        rrrr- mm-dd pre dátum narodenia]

                        [Text]

                        [Čísla (bez medzery)]

            PRÍLOHA II

               Formát zoznamu osobných údajov osôb, ktoré majú pravidelný prístup k dôverným informáciám podľa článku 2 ods. 1

               Dátum a čas vytvorenia tohto zoznamu osôb, ktoré majú dôverné informácie: [
               rrrr-mm-dd, hh:mm UTC (koordinovaný svetový čas)]

               Dátum a čas (posledná aktualizácia): [
               rrrr-mm-dd, hh:mm UTC (koordinovaný svetový čas)]

               Dátum prenosu príslušnému orgánu: [
               rrrr-mm-dd]

                           Meno(-á) osoby, ktorá má dôverné informácie

                           Priezvisko(-á) osoby, ktorá má dôverné informácie

                           Rodné priezvisko(-á) osoby, ktorá má dôverné informácie (ak sa líši)

                           Služobné telefónne číslo(-a) (pracovná priama telefonická linka a pracovné mobilné telefónne čísla)

                           Názov a adresa spoločnosti

                           Funkcia a dôvod, pre ktorý je osobou, ktorá má dôverné informácie

                           Získaný prístup

                        (dátum a čas, kedy osoba, ktorá má dôverné informácie, získala prístup k dôverným informáciám)

                           Ukončený prístup

                        (dátum a čas, kedy bol v prípade osoby, ktorá má dôverné informácie, ukončený prístup k dôverným informáciám)

                           Národné identifikačné číslo (v relevantných prípadoch) alebo inak dátum narodenia

                           Úplná súkromná adresa

                        (ulica; číslo; mesto; poštové smerovacie číslo; krajina) (ak sú k dispozícii v čase žiadosti príslušného orgánu)

                           Súkromné telefónne čísla

                        (domovské a súkromné číslo mobilného telefónu)
                        (ak sú k dispozícii v čase žiadosti príslušného orgánu)

                        [Text]

                        [Text]

                        [Text]

                        [Čísla (bez medzery)]

                        [Adresa emitenta]

                        [Text s opisom postavenia, funkcie a dôvodu, pre ktorý je osoba, ktorá má dôverné informácie, na tomto zozname]

                        [rrrr-mm-dd, hh:mm UTC]

                        [rrrr-mm-dd, hh:mm UTC]

                        [Číslo a/alebo text alebo rrrr-mm-dd v prípade dátumu narodenia]

                        [Text]

                        [Čísla (bez medzery)]

            PRÍLOHA III
            VZOR 1

               Formát zoznamov osôb, ktoré majú dôverné informácie, uvedených v článku 2 ods. 2 prvom pododseku

               Opis zdroja konkrétnych dôverných informácií:

               Dátum a čas vytvorenia tohto oddielu (t. j. kedy boli identifikované konkrétne dôverné informácie): [rrrr-mm-dd, hh:mm UTC (koordinovaný svetový čas)]

               Dátum a čas (posledná aktualizácia): [
               rrrr-mm-dd, hh:mm UTC (koordinovaný svetový čas)]

               Dátum prenosu príslušnému orgánu: [rrrr-mm-dd]

                           Meno(-á) osoby, ktorá má dôverné informácie

                           Priezvisko(-á) osoby, ktorá má dôverné informácie

                           Služobné telefónne číslo(-a)

                        (pracovná priama telefónna linka a pracovné mobilné telefónne čísla)

                           Funkcia alebo dôvod, pre ktorý je osobou, ktorá má dôverné informácie

                           Získaný prístup

                        (dátum a čas, kedy osoba, ktorá má dôverné informácie, získala prístup k dôverným informáciám)

                           Ukončený prístup

                        (dátum a čas, kedy bol v prípade osoby, ktorá má dôverné informácie, ukončený prístup k dôverným informáciám)

                           Národné identifikačné číslo

                        (v prípade potreby)
                        Alebo v opačnom prípade dátum narodenia

                        [Text]

                        [Text]

                        [Čísla (bez medzery)]

                        [Text s opisom postavenia, funkcie alebo dôvodu, pre ktorý je na tomto zozname]

                        [rrrr-mm-dd, hh:mm UTC]

                        [rrrr-mm-dd, hh:mm UTC]

                        [Číslo a/alebo text alebo rrrr-mm-dd v prípade dátumu narodenia]

                  VZOR 2

               Formát oddielu pre stále osoby, ktoré majú dôverné informácie, v zoznamoch osôb, ktoré majú dôverné informácie, uvedených v článku 2 ods. 2 druhom pododseku

               Dátum a čas vytvorenia tohto oddielu: [
               rrrr-mm-dd, hh:mm UTC (koordinovaný svetový čas)]

               Dátum a čas (posledná aktualizácia): [
               rrrr-mm-dd, hh:mm UTC (koordinovaný svetový čas)]

               Dátum prenosu príslušnému orgánu: [
               rrrr-mm-dd]

                           Meno(-á) osoby, ktorá má dôverné informácie

                           Priezvisko(-á) osoby, ktorá má dôverné informácie

                           Služobné telefónne číslo(-a) (pracovná priama telefonická linka a pracovné mobilné telefónne čísla)

                           Názov a adresa spoločnosti

                           Funkcia a dôvod, pre ktorý je osobou, ktorá má dôverné informácie

                           Zahrnuté

                        (dátum a čas, kedy bola osoba, ktorá má dôverné informácie, zahrnutá do oddielu pre stále osoby, ktoré majú dôverné informácie)

                           Národné identifikačné číslo

                        (v prípade potreby)
                        Alebo v opačnom prípade dátum narodenia

                        [Text]

                        [Text]

                        [Čísla (bez medzery)]

                        [Adresa emitenta alebo osoby konajúcej v ich mene alebo na ich účet]

                        [Text s opisom postavenia, funkcie a dôvodu, pre ktorý je na tomto zozname]

                        [rrrr-mm-dd, hh:mm UTC]

                        [Číslo a/alebo rrrr-mm-dd v prípade dátumu narodenia]


title: Vykonávacie nariadenie Komisie (EÚ) 2022/1227 z 15. júla 2022, ktorým sa menia vykonávacie nariadenia (EÚ) č. 808/2014 a (EÚ) č. 809/2014, pokiaľ ide o osobitné opatrenie na poskytnutie výnimočnej dočasnej podpory v rámci Európskeho poľnohospodárskeho fondu pre rozvoj vidieka (EPFRV) v reakcii na dôsledky invázie Ruska na Ukrajinu

text:
                  18.7.2022

                  SK

                  Úradný vestník Európskej únie

                  L 189/12

         VYKONÁVACIE NARIADENIE KOMISIE (EÚ) 2022/1227
         z 15. júla 2022,
         ktorým sa menia vykonávacie nariadenia (EÚ) č. 808/2014 a (EÚ) č. 809/2014, pokiaľ ide o osobitné opatrenie na poskytnutie výnimočnej dočasnej podpory v rámci Európskeho poľnohospodárskeho fondu pre rozvoj vidieka (EPFRV) v reakcii na dôsledky invázie Ruska na Ukrajinu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 (1), a najmä na jeho článok 8 ods. 3, články 12 a 67 a článku 75 ods. 5,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (2), a najmä na jeho článok 62 ods. 2,
         keďže:

                     (1)

                     V článku 4 ods. 2 vykonávacieho nariadenia Komisie (EÚ) č. 808/2014 (3) sa stanovuje maximálny počet zmien programov rozvoja vidieka, ktoré môžu členské štáty predložiť Komisii. S cieľom zvýšiť flexibilitu členských štátov pri využívaní programov rozvoja vidieka v reakcii na dôsledky invázie Ruska na Ukrajinu by sa maximálny počet zmien uvedených v danom článku nemal vzťahovať na návrhy na zmenu programov rozvoja vidieka podané v reakcii na dôsledky invázie Ruska na Ukrajinu, ktoré zahŕňajú aj zmeny nesúvisiace s touto situáciou, za predpokladu, že tieto návrhy sa predložia Komisii do 30. júna 2023.

                     (2)

                     Využitie podpory z EPFRV na operácie, ktorými sa zmierňujú dôsledky invázie Ruska na Ukrajinu, a na opatrenia na obnovu by mohlo znamenať, že iné ciele a cieľové hodnoty programov rozvoja vidieka by sa nemuseli dosiahnuť podľa plánu. Takáto podpora by sa preto mala monitorovať na úrovni Únie, aby bolo možné vysvetliť a zdôvodniť použitie financovania z EPFRV na uvedené účely.

                     (3)

                     Vo vykonávacom nariadení (EÚ) č. 808/2014 sa stanovujú pravidlá uplatňovania nariadenia (EÚ) č. 1305/2013. Nariadením Európskeho parlamentu a Rady (EÚ) 2022/1033 (4) sa zmenilo nariadenie (EÚ) č. 1305/2013 vložením nového článku 39c, ktorým sa zavádza osobitné opatrenie na poskytnutie výnimočnej dočasnej podpory v rámci EPFRV v reakcii na dôsledky invázie Ruska na Ukrajinu. Pravidlá vykonávania nariadenia (EÚ) č. 1305/2013 by sa preto mali zmeniť, aby sa stanovil kód opatrenia a vhodný ukazovateľ výstupu pre toto nové opatrenie.

                     (4)

                     Malo by sa zmeniť aj vykonávacie nariadenie Komisie (EÚ) č. 809/2014 (5), ktorým sa stanovujú pravidlá uplatňovania nariadenia (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením, tak, aby zahŕňalo nové opatrenie výnimočnej dočasnej podpory v reakcii na dôsledky invázie Ruska na Ukrajinu podľa príslušných ustanovení hlavy IV uplatňovaných na opatrenia na rozvoj vidieka nesúvisiace s plochou ani so zvieratami.

                     (5)

                     Vykonávacie nariadenia (EÚ) č. 808/2014 a (EÚ) č. 809/2014 by sa preto mali zodpovedajúcim spôsobom zmeniť.

                     (6)

                     Vzhľadom na naliehavosť súvisiacu s dôsledkami invázie Ruska na Ukrajinu by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie.

                     (7)

                     Opatrenia stanovené v tomto nariadení sú v súlade so stanoviskom Výboru pre rozvoj vidieka,

               PRIJALA TOTO NARIADENIE:

            Článok 1
            Zmeny vykonávacieho nariadenia (EÚ) č. 808/2014
            Vykonávacie nariadenie (EÚ) č. 808/2014 sa mení takto:

                        1.

                        V článku 4 ods. 2 treťom pododseku sa písmeno a) nahrádza takto:

                                    „a)

                                    ak je nutné prijať mimoriadne opatrenia z dôvodu prírodných katastrof, katastrofických udalostí alebo nepriaznivých poveternostných udalostí formálne uznaných príslušným národným orgánom verejnej správy alebo z dôvodu výraznej a náhlej zmeny sociálno-ekonomických podmienok v členskom štáte alebo regióne vrátane výrazných a náhlych demografických zmien vyplývajúcich z migrácie alebo prijímania utečencov. Ak sa zmena programu rozvoja vidieka v reakcii na krízu v dôsledku ochorenia COVID-19 kombinuje so zmenami, ktoré nesúvisia s krízou, tento pododsek sa uplatňuje na všetky zmeny spoločne za predpokladu, že návrh na zmenu programu rozvoja vidieka sa Komisii predloží do 30. júna 2021. Ak sa zmena programu rozvoja vidieka v reakcii na dôsledky invázie Ruska na Ukrajinu kombinuje so zmenami, ktoré nesúvisia s inváziou, tento pododsek sa uplatňuje na všetky zmeny spoločne za predpokladu, že návrh na zmenu programu rozvoja vidieka sa Komisii predloží do 30. júna 2023;“.

                        2.

                        V článku 14 sa odsek 4 nahrádza takto:

                           „4.   V prípade druhov operácií, pri ktorých sa identifikuje ich potenciálny prínos k oblastiam zamerania uvedeným v článku 5 ods. 1 bode 2 písm. a), článku 5 ods. 1 bode 5 písm. a) až d) a článku 5 ods. 1 bode 6 písm. a) nariadenia (EÚ) č. 1305/2013, druhov operácií, pri ktorých sa identifikuje ich potenciálny prínos k integrácii štátnych príslušníkov tretích krajín, alebo druhov operácií, ktoré podporujú zmierňovanie dôsledkov krízy spôsobenej ochorením COVID-19 a opatrenia na obnovu, alebo druhov operácií, ktoré podporujú zmierňovanie dôsledkov invázie Ruska na Ukrajinu a opatrenia na obnovu, sa elektronický záznam operácií podľa článku 70 nariadenia (EÚ) č. 1305/2013 označí vlajočkou, resp. vlajočkami, čím sa identifikujú prípady, keď časť operácie predstavuje prínos k jednej alebo viacerým z uvedených oblastí zamerania, resp. cieľov.“

                        3.

                        Príloha I sa mení v súlade s prílohou I k tomuto nariadeniu.

                        4.

                        Príloha IV sa mení v súlade s prílohou II k tomuto nariadeniu.

                        5.

                        Príloha VII sa mení v súlade s prílohou III k tomuto nariadeniu.

            Článok 2
            Zmeny vykonávacieho nariadenia (EÚ) č. 809/2014
            Článok 46 vykonávacieho nariadenia (EÚ) č. 809/2014 sa nahrádza takto:

                  „Článok 46
                  Rozsah pôsobnosti
                  Táto hlava sa vzťahuje na výdavky vzniknuté v rámci opatrení stanovených v článkoch 14 až 20, článku 21 ods. 1 s výnimkou ročnej prémie na základe písmen a) a b), článku 27, článku 28 ods. 9, článkoch 35, 36, 39b a 39c a článku 51 ods. 2 nariadenia (EÚ) č. 1305/2013, v článku 35 ods. 1 nariadenia (EÚ) č. 1303/2013 a v článku 20, článku 36 písm. a) bode vi), písm. b) bodoch ii), vi) a vii), článku 36 písm. b) bodoch i) a iii), pokiaľ ide o náklady na zriadenie, a článkoch 52 a 63 nariadenia (ES) č. 1698/2005.“

            Článok 3
            Nadobudnutie účinnosti
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. júla 2022

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 347, 20.12.2013, s. 487.

            (2)  Ú. v. EÚ L 347, 20.12.2013, s. 549.

            (3)  Vykonávacie nariadenie Komisie (EÚ) č. 808/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 227, 31.7.2014, s. 18).

            (4)  Nariadenie Európskeho parlamentu a Rady (EÚ) 2022/1033 z 29. júna 2022, ktorým sa mení nariadenie (EÚ) č. 1305/2013, pokiaľ ide o osobitné opatrenie na poskytnutie výnimočnej dočasnej podpory v rámci Európskeho poľnohospodárskeho fondu pre rozvoj vidieka (EPFRV) v reakcii na dôsledky invázie Ruska na Ukrajinu (Ú. v. EÚ L 173, 30.6.2022, s. 34).

            (5)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69).

            PRÍLOHA I
            Do tabuľky v časti 5 prílohy I k vykonávaciemu nariadeniu (EÚ) č. 808/2014 sa dopĺňa tento riadok:

                           „Článok 39c nariadenia (EÚ) č. 1305/2013

                           výnimočná dočasná podpora pre poľnohospodárov a MSP, ktorí sú obzvlášť zasiahnutí dôsledkami invázie Ruska na Ukrajinu

                              22

                           výnimočná dočasná podpora pre poľnohospodárov a MSP, ktorí sú obzvlášť zasiahnutí dôsledkami invázie Ruska na Ukrajinu

                              22“

            PRÍLOHA II
            V tabuľke v bode 3 prílohy IV k vykonávaciemu nariadeniu (EÚ) č. 808/2014 sa riadok týkajúci sa ukazovateľa výstupu O.4 nahrádza takto:

                           „O.4

                              Počet podporených poľnohospodárskych podnikov/prijímateľov

                           3 (článok 16), 4.1 (článok 17), 5 (článok 18), 6 (článok 19), 8.1 až 8.4 (článok 21), 11 (článok 29), 12 (článok 30), 13 (článok 31), 14 (článok 33), 17.1 (článok 36), 21 (článok 39b), 22 (článok 39c) [nariadenie (EÚ) č. 1305/2013]“

            PRÍLOHA III
            V bode 1 písm. b) prílohy VII k vykonávaciemu nariadeniu (EÚ) č. 808/2014 sa položka týkajúca sa tabuľky C nahrádza takto:

                        „–

                        Tabuľka C: Rozčlenenie pre príslušné výstupy a opatrenia podľa typu oblasti, pohlavia a/alebo veku, podľa operácií pri operáciách, ktoré prispievajú k integrácii štátnych príslušníkov tretích krajín a podľa operácií a typu podpory pri operáciách, ktoré podporujú zmierňovanie dôsledkov krízy spôsobenej ochorením COVID-19 a opatrenia na obnovu a podľa operácií a typu podpory pri operáciách, ktoré podporujú zmierňovanie dôsledkov invázie Ruska na Ukrajinu a opatrenia na obnovu.“